CELEX: 32021D1822
Language: bg
Date: 2021-10-15 00:00:00
Title: Решение за изпълнение (ЕС) 2021/1822 на Съвета от 15 октомври 2021 година за назначаване на председателя на Европейския орган за ценни книжа и пазари (ЕОЦКП)

19.10.2021   
               
               
                  BG
               
               
                  Официален вестник на Европейския съюз
               
               
                  L 369/9
               
            
         РЕШЕНИЕ ЗА ИЗПЪЛНЕНИЕ (ЕС) 2021/1822 НА СЪВЕТА
         от 15 октомври 2021 година
         за назначаване на председателя на Европейския орган за ценни книжа и пазари (ЕОЦКП)
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз,
         като взе предвид Регламент (ЕС) № 1095/2010 на Европейския парламент и на Съвета от 24 ноември 2010 г. за създаване на Европейски надзорен орган (Европейски орган за ценни книжа и пазари), за изменение на Решение № 716/2009/ЕО и за отмяна на Решение 2009/77/ЕО на Комисията (1), и по-специално член 48, параграф 2 от него,
         като има предвид, че:
         
                     (1)
                  
                  
                     В съответствие с член 48, параграф 2 от Регламент (ЕС) № 1095/2010, изменен с Регламент (ЕС) 2019/2175 на Европейския парламент и на Съвета (2), въз основа на списък с отговарящите на изискванията кандидати, изготвен от Съвета на надзорниците на ЕОЦКП, Съветът приема решение за назначаване на председателя, след утвърждаване от Европейския парламент.
                  
               
                     (2)
                  
                  
                     На 26 ноември 2020 г. Съветът получи списък с трима кандидати, предварително подбрани от Съвета на надзорниците на ЕОЦКП за длъжността председател на ЕОЦКП.
                  
               
                     (3)
                  
                  
                     На 11 декември 2020 г. тримата кандидати бяха интервюирани от председателството от името на държавите членки.
                  
               
                     (4)
                  
                  
                     На 22 септември 2021 г. Комитетът на постоянните представители постигна съгласие за един от предварително подбраните кандидати за длъжността председател на ЕОЦКП: г-жа Verena ROSS.
                  
               
                     (5)
                  
                  
                     На 29 септември 2021 г. Съветът изпрати писмо до Европейския парламент, в което посочи, че ако Европейският парламент утвърди г-жа Verena ROSS за длъжността председател на ЕОЦКП, Съветът ще приеме решение за нейното назначаване като председател на ЕОЦКП.
                  
               
                     (6)
                  
                  
                     На 5 октомври 2021 г. Европейският парламент утвърди г-жа Verena ROSS за длъжността председател на ЕОЦКП,
                  
               ПРИЕ НАСТОЯЩОТО РЕШЕНИЕ:
         
            Член 1
            Г-жа Verena ROSS се назначава за председател на Европейския орган за ценни книжа и пазари (ЕОЦКП) за срок от пет години, считано от 1 ноември 2021 г.
         
         
            Член 2
            Настоящото решение влиза в сила в деня на публикуването му в Официален вестник на Европейския съюз.
            
         
         
            Съставено в Люксембург на 15 октомври 2021 година.
            
               
                  За Съвета
               
               
                  Председател
               
               J. CIGLER KRALJ
            
         
         
            (1)  ОВ L 331, 15.12.2010 г., стр. 84.
         
            (2)  Регламент (ЕС) 2019/2175 на Европейския парламент и на Съвета от 18 декември 2019 г. за изменение на Регламент (ЕС) № 1093/2010 за създаване на Европейски надзорен орган (Европейски банков орган), Регламент (ЕС) № 1094/2010 за създаване на Европейски надзорен орган (Европейски орган за застраховане и професионално пенсионно осигуряване), Регламент (ЕС) № 1095/2010 за създаване на Европейски надзорен орган (Европейски орган за ценни книжа и пазари), Регламент (ЕС) № 600/2014 относно пазарите на финансови инструменти, Регламент (ЕС) 2016/1011 относно индекси, използвани като бенчмаркове за целите на финансови инструменти и финансови договори или за измерване на резултатите на инвестиционни фондове, и Регламент (ЕС) 2015/847 относно информацията, придружаваща преводите на средства (ОВ L 334, 27.12.2019 г., стр. 1).